तिब्बत
तिब्बत एशिया का एक प्राचीन देश था जिसकी सीमाएँ भारत , चीनी जनवादी गणराज्य, अफगानिस्तान व बर्मा से लगती हैं। दलाई लामा यहां के प्रसिद्ध धार्मिक नेता हैं। भारत के साथ तिब्बत के प्राचीन काल से ही निकट सांस्कृतिक सम्बन्ध रहे हैं। संस्कृत ग्रन्थों में सम्भवतः इसे ही 'त्रिविष्टप' कहा गया है, जिसका अर्थ है- "वह स्थान जिसके तीन प्रवेश द्वार हैं"। सन 1950 में तिब्बत चीन की साम्राज्यवादी नीति का शिकार हो गया। अब यह चीन का राष्ट्रीय स्वायत्त क्षेत्र है, और इसकी भूमि मुख्य रूप से पठारी है। इसे पारंपरिक रूप से बोड या भोट भी कहा जाता है। चीन द्वारा तिब्बती लोगों पर काफी अत्याचार किए गए व अब भी किये जा रहें हैं। भारत